Z A P I S N I K
32. sjednice Vijeća Mjesnog odbora Dubrava - središte,
održane 26. veljače 2024.
u prostoru objekta mjesne samouprave, Međugorska 55,
s početkom u 18:00 sati




NAZOČNI ČLANOVI VIJEĆA: Ivana Blažević, Raco Jaković, Marija Orešić, Damir Nehyba, Ivana Lulić, Lucija Matić, Božidar Macan, Antonija Majić

NENAZOČNI ČLANOVI VIJEĆA : Svan Relac


Predsjedava Ivana Blažević, predsjednica Vijeća.

Zapisnik vodi: Ivana Blažević, predsjednica Vijeća.


	Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 32. sjednicu Vijeća Mjesnog odbora.

	Bez rasprave, jednoglasno  Vijeće prihvaća tekst Zapisnika 31. sjednice Vijeća, održane 22. siječnja 2024., bez izmjena.


Predsjednica predlaže dopunu dnevnog reda :

1. Prijedlog za postavljanje stupića na lokaciji nogostupa na križanju ulica Hrvatskog proljeća i Grižanska ulice – donošenje zaključka
2. Prijedlog za češćim ophodnjama komunalnih redara na lokacijama oko OŠ dr. A. Starčevića i XII Gimnazije – donošenje zaključka


D N E V N I    R E D:

1. [bookmark: _Hlk160102253]Izmjena Plana potreba za aktivnostima, programima i projektima unapređenja kvalitete života građana – donošenje zaključka
2. Prijedlog za postavljanje klamerica na križanju Ulice Hrvatskog proljeća i Ljubijske
ulice – donošenje zaključka 
3. Prijedlog za postavljanje dodatnog zaštitnog stupića s južne strane Ulice sv. Leopolda
Mandića – donošenje zaključka
4. Prijedlog za postavljanje stupića na lokaciji nogostupa na križanju ulica Hrvatskog proljeća i Grižanska ulice – donošenje zaključka
5. Prijedlog za češćim ophodnjama komunalnih redara na lokacijama oko OŠ dr. A. Starčevića i XII Gimnazije – donošenje zaključka
6. Pitanja, prijedlozi i obavijesti.



Ad 1. Izmjena Plana potreba za aktivnostima, programima i projektima unapređenja kvalitete života građana 

U raspravi sudjeluju svi prisutni.
Vijeće jednoglasno donosi

 Izmjenu Plana potreba za aktivnostima, programima i projektima unapređenja kvalitete života građana.
/Izmjena Plana potreba nalazi se u privitku i sastavni je dio ovog zapisnika/


Ad 2. Prijedlog za postavljanje klamerica na križanju Ulice Hrvatskog proljeća i Ljubijske ulice 

Predsjednica obavještava prisutne o predmetu rasprave i odlučivanja.
U raspravi sudjeluju svi prisutni.
Vijeće jednoglasno donosi

Z A K LJ U Č A K
o prijedlogu za postavljanje klamerica na križanju Ulice Hrvatskog proljeća i Ljubijske ulice

I. Vijeće Mjesnog odbora Dubrava – središte je suglasno s prijedlogom za postavljanje klamerica na lokaciji križanja Ulice Hrvatskog proljeća i Ljubijske ulice u dijelu pješačkog prolaza i stepenica od Ulice Hrvatskog proljeća do Avenije Dubrava
II. Kako na navedenoj lokaciji gotovo svakodnevno građani traže od prometnih redara uklanjanje vozila sa pješačkog prolaza, molimo hitno postavljanje klamerica


Ad 3. Prijedlog za postavljanje dodatnog zaštitnog stupića s južne strane Ulice sv. Leopolda Mandića 

U raspravi sudjeluju svi prisutni.
Vijeće jednoglasno donosi



Z A K LJ U Č A K
o prijedlogu  za postavljanje dodatnog zaštitnog stupića s južne strane Ulice sv. Leopolda Mandića

I. Vijeće Mjesnog odbora Dubrava – središte traži postavljanje dodatnih stupića na lokaciji južne strane Ulice sv. Leopolda Mandića od Ljubijske ulice do Trepčanske ulice.
II. Na navedenoj lokaciji su postavljeni stupići prema rješenju KLASA: UP/I-340-08/22-002/2303, URBROJ: 251-10-41-2/003-22-2, ali nisu postavljeni na način da postignu željenu svrhu, već se dodatno onemogućio prolazak pješaka po nogostupu



Ad 4.  Prijedlog za postavljanje stupića na lokaciji nogostupa na križanju Ulica Hrvatskog proljeća i Grižanske ulice 

Članovi Vijeća primili su pisani materijal uz poziv.
U raspravi sudjeluju svi prisutni.
Vijeće jednoglasno donosi

Z A K LJ U Č A K
o prijedlogu za postavljanjem stupića na lokaciji nogostupa na križanju Ulica Hrvatskog proljeća i Grižanska ulice

I. Vijeće Mjesnog odbora Dubrava – središte odbija prijedlog za postavom stupića na lokaciji nogostupa na križanju Ulica Hrvatskog proljeća i Grižanske ulice dok se ne osigura prometna infrastruktura kako postavom stupića na spornoj lokaciji ne bi onemogućili prolazak osoba s invaliditetom.  
II. Vijeće Mjesnog odbora Dubrava – središte predlaže izmještanje parkirnih mjesta  u Ulici Hrvatskog proljeća od Gržanske do Tržne ulice u paralelna čime bi se osiguralo proširenje kolnika i nogostupa. 




Ad 5. Prijedlog za češćim ophodnjama komunalnih redara na lokacijama oko OŠ dr. A. Starčevića i XII Gimnazije 

U raspravi sudjeluju svi prisutni.
Vijeće jednoglasno donosi

Z A K LJ U Č A K
[bookmark: _GoBack] prijedlogu za češćim ophodnjama komunalnih redara na lokacijama oko OŠ dr. A. Starčevića i XII Gimnazije

Vijeće Mjesnog odbora Dubrava – središte zbog povećanog broj pasa koje vlasnici šeću bez povodca, a koji predstavljaju opasnost za građane, a posebice djecu, te time krše zakon, zahtjeva češće ophodnje komunalnih redara na lokacijama oko OŠ dr. A. Starčevića i XII Gimnazije.


Ad 8. Pitanja, prijedlozi i obavijesti.

Predsjednica obavještava članove Vijeća o problematici postavljanja stupića u ulici L. Mandića, dio stanara je onemogućio postavljanje stupića, odnosno, realizaciju donesenog Rješenja KLASA: UP/I-340-08/22-002/2303, URBROJ : 251-10-41-2/003-22-2.
Rješenje je doneseno u svrhu zaštite djece u prometu na putu prema osnovnoj školi.

Moli se od nadležnih  odgovori vezano uz košarkaško igralište i osvjetljenje XII Gimnazije. Vijeće zanima zašto je igralište zaključano i zašto se ne može koristiti te zašto je škola u potpunom mraku nakon završetka nastave.  


Dovršeno u 19:00 sati.
U Zagrebu, 26. veljače 2024.

KLASA: 024-08/24-003/446
URBROJ: 251-13-11-5/010-24-1


Zapisnik sastavila:  							Predsjednica 
Ivana Blažević, 						   Vijeća Mjesnog odbora
predsjednica Vijeća Mjesnog odbora				       Dubrava – središte

                                                                                                          Ivana Blažević


